google/wiki40b huggingface dataset:
Buhl-Verville CA-3 Airster

Buhl-Verville CA-3 Airster (også kjent som J4 Airster, etter sin motor), ble  bygget i USA i 1926, kjent som det første flyet som ble typesertifisert  i USA, (dvs. A. T. C. No. 1) utstedt av Aeronautics Branch  av Department of Commerce 29. mars 1927.
Det var en vanlig dobbeltdekker med like lange vinger, plassert rett over hverandre (unstaggered). Pilot og passasjerer satt i tandem i åpne cockpiter. Det ble markedsført som et flerbruksfly, for spredning av insektsmidler, flyfoto, frakt og transport. Bare  en håndfull ble bygget, noen med vannkjølte motorer som CW-3, og andre med luftkjølt motorer som CA-3 . En CA-3 kom på andreplass i 1926 i Ford Reliability National Air Tour.
I Ford Air Tour i 1926 ble det ført Louis Meister, og et annet (CA-3A) tok tredjeplassen i Air Derby i 1927, ført av Nick Mamer. To fly, en CW-3 og en CA-3 ble vurdert av United States Army som skolefly, men ingen ble kjøpt.
Damasus II

Bakgrunn

Poppo av Curagnoni var født i Bayern, og stammet fra den bayriske adelsslekt babonene og var sønn av greve Poppo II av Rott (rller ifølge andre kilder sønn av fogden Chuno av Kloster Benediktbeuern).
Før han ble pave var han biskop av Brixen i Tirol.
Da pave Klemens II døde i juli 1047, begynte grevene av Tusculum atter å gjøre gjeldende sine maktkrav i Roma, og, med hemmelig støtte fra markgreve Bonifatius av Toscana, gjeninnsatt de den styrtede Benedikt IX på Pavestolen. Denne nygamle pave fortsatte å lede kirken på samme vis som tidligere hadde ført til hans fall, og etter åtte måneder ble han avsatt en tredje gang, og da forsvant han til slutt fra pavehistorien.

Pavevalget

På juledag 1047 sendte romerne avsted sendebud til keiser Henrik III for å underrette ham om at Klemens var død, og fremførte at man ville at keiseren og Romas patriciere skulle utnevne en passende etterfølger. I pakt med sine instruksjoner kom de utsendte med ett forslag: erkebiskop Halinard av Lyon, som var blitt meget populær i Roma. Men keiser Henrik utnevnte i stedet biskop Poppo av Brixen.
Keiseren befalte at den blivende pave umiddelbart skulle føres til Roma. Poppo annkom dit, og ble kronet i Laterankirken som Damasus II den 17. juli 1048. Pavenavnet valgte han til minne om pave Damasus I, som var en samtidig av de to kirkefedrene Hieronymus og Basilius av Caesarea, og som selv var kjent som en lærd mann som fremmet forskning og studier. Dette tiltalte Poppo, som selv hadde en utdannelse langt ut over det gjennomsnittlige for sin stand. 
Han var den tredje germaneren som ble pave.

Død

Etter kort tid døde Damasus - bare 23 dager senere - som følge av malaria. i Palestrina, dit han hadde begitt seg nesten umiddelbart etter sin kroning for å innslippe sommerheten i Roma.
Damasus er begravd i San Lorenzo fuori le Mura i Roma.
The Marble Kings

The Marble Kings (etablert i Oslo i 2002) er et norsk rockeband. I løpet av det første året spilte bandet inn The Marble Kings EP. I 2003 ble bandet kåret til ukas urørt på NRK P3 (u38) og var samme år finalister i talentkonkurransen Kjempesjansen på NRK1.
The Marble Kings utga debutalbumet Rebel Knight Sam (The Marble Kings/Phonophile) i 2008. 
The Marble Kings spiller låter laget av bandets gitarist Øystein Ange. Bandets uttrykk kan minne om tidlig britisk glamrock, som David Bowie, Roxy Music og T.Rex.
Apodasya

Utseende

Middelsstore (ca. 10 millimeter), avlange, mer eller mindre brunlige trebukker. Kroppen er nokså tett kledt med lange, oppstående, lyse hår, antennene har i tillegg en stor dusk av svarte hår på det fjerde leddet. Antennene er noe kortere enn kroppen. Pronotum er omtrent så langt som bredt, med en kraftig men butt tann midt på hver sidekant. Dekkvingene er parallellsidige og svært grovt punkterte.

Utbredelse

Slekten er utbredt i det sørlige og østlige Afrika.
Prosjekt

Prosjekt kan betegne en definert oppgave, eller innsatsen som gjøres for å oppnå et definert mål, som oftest innenfor en planlagt tids- og ressursramme. Betegnelsen brukes om aktiviteter helt fra enkle skoleprosjekter til f.eks. prosjektering, bygging, utplassering og driftsetting av komplekse oljeplattformer i Nordsjøen. Som en hjelp til å holde prosjekter innenfor de rammene som er gitt og samtidig oppnå målet, er det blitt utviklet teorier og metoder for hvordan de skal bli gjennomført på en best mulig måte. Prosjekt kan også forstås som en midlertidig organisasjon , eller en verdiskapingsmetode . En prosjektbasert virksomhet kan beskrives som et verdiskapingssystem, eller en 'verdikonfigurasjon' med særskilte karakteristikker som følger av prosjekt som verdiskapingsmetode.

Etymologi

Betegnelsen prosjekt er hentet fra engelsk project som igjen har lånt ordet fra latin; projectum. Det latinske substantivet projectum kommer av verbet proicere. Proicere er bygget opp av to ord; pro, som viser til å komme før noe annet og iacere', som betyr å gjøre. Ordet prosjekt viser dermed til det som kommer før handling. I engelsk språk viste ordet project opprinnelig til en plan for noe, ikke oppgaven som ble planlagt eller utførelse av planen som er to forståelser vi gjerne viser til i dag.
Kotor

Historie

Byen har bakgrunn fra 400-tallet f.Kr, og nevnes som Acruvium eller Ascruvium fra 168 f.Kr, da den tilhørte romerprovinsen Dalmatia. Den østromerske keiser Justinian kastet ut goterne i 535, og bygde et fort over byen. Araberne plyndret byen i 840. 
Bulgarerne tok byen i 1002, men fra og med året etter gled den gradvis over i serbisk kontroll etter intens motstand. Kotor ble tidlig et katolsk senter med dominikanske og fransiskanske klostre. Domkirken Sveti trifon er fra 1166. Fra og med 1185 var den serbiske kontrollen over byen endelig.
Utover 1300-tallet var Cattaro en mektig handelsutfordrer til Ragusa innen sjøfarten, og Venezia så med økende mistenksomhet på Kotors rikdom fra sjøfart og handel. 
Fra 1420 til 1797 var Kotor og hele kyststripen i dagens vestre Montenegro en del av Venezia, med bare korte ottomanske mellomperioder på 1500-tallet.
Under Napoleonskrigene var Kotor skiftevis på franske, italienske, britiske, montenegrinske og østerrikske hender. Østerrike trakk det lengste strå etter krigene, og fikk herredømme over byen etter Wien-kongressen. Serbiske og montenegrinske nasjonalister fikk derimot gradvis fotfeste i byen, ikke minst gjennom det viktige serbiske litteraturfellesskapet Jedinstvo ("Enhet") fra 1839. 
Musikkskoler, bibliotek og en høyskole ble arnesteder for serbisk, kroatisk og montenegrinsk nasjonalisme og litteratur. Fra 1870 hadde byen også serbisk ortodoks bispesete. Samtidig var Kotor en viktig garnison for østerrikske tropper og flåtestyrker. Under Første verdenskrig hadde østerrikerne en stor flåtebase her, og det pågikk harde kamper mot serbere og montenegrinere i fjellene rundt byen.
I 1918 ble byen en del av Jugoslavia og endret formelt navn til Kotor. På denne tiden var katolikker fortsatt i flertall i byen, og Kotor er fortsatt katolsk bispesete. I årene 1941–1943 var byen igjen okkupert av Italia under Benito Mussolini, men ble overført til Jugoslavia etter krigen.

Transport og økonomi

Turisme er den klartviktigste levevei i Kotor. Kotor har flyplass – Tivat lufthavn – i sørvest lengre ute i fjorden, halvveis på veien til nabobyen Tivat. Motorveier går østover til Budva og Podgorica, og vestover til Herceg Novi og Kroatia.
Adolphe Adam

Bakgrunn

Adam ble født som sønn til Louis (1758–1848), som var født under navnet Johann Ludwig Adam i Muttersholtz, Alsace, også komponist og professor ved konservatoriet i Paris. Hans mor var datteren til en fysiker. Som barn foretrakk Adolphe Adam og improvisere musikk på egen hånd heller enn å studere musikk seriøst. Han ble innskrevet i konservatoriet i Paris i 1821, hvor han studerte orgel og harmonium under den berømte operakomponisten François-Adrien Boïeldieu. Adam spilte også triangel i orkesteret i konservatoriet; likevel vant han ikke Grand Prix de Rome og hans far oppmuntret ham ikke å satse på en musikkariere.

Karriere

Da han var 20, skrev han sanger for vaudeviller i Paris og spilte i orkesteret ved Gymnasie Dramatique, hvor han senere ble kormester. Som mange andre franske komponister, tjente han til opphold ved å spille orgel. I 1825 hjalp han Boïeldieu å forberede roller for La dame blanche og lagde en pianoversjon av stykket. Han var i stand til å reise gjennom Europa med pengene han hadde, og møtte Eugène Scribe, med hvem han senere samarbeidet i Geneva. Innen 1830, hadde han fullført 28 verker for teater.
Adam er muligens mest kjent for balletten Giselle (1841). Han skrev flere andre balletter og 39 operaer, innbefattet Le postillon de Lonjumeau (1836) og Si j'étais roi (1852).
Etter å ha hatt en uenighet med instruktøren i operaen, investerte Adam sine penger og lånte meget for å åpne et tredje operahus i Paris: Théâtre National. Operahuset åpnet i 1847, men stengte på grunn av 1848-revolusjonen, og forlot Adam i stor gjeld. Hans forsøke på å redde seg ut fra denne gjelden innbefattet en vending til journalisme. Fra 1849 til sin død i Paris, underviste han i komposisjon i konservatoriet i Paris. 
Hans julesang «Cantique de Noël», ofte kjent under tittelen «O helga natt», har blitt en internasjonal favoritt, og kan ha vært den første musikkringkasting på radio.
Adolphe Adam er begravet i Cimetière de Montmartre (gravlunden i Montmartre).
Norske værrekorder

Norske værrekorder er en oversikt over værrekorder i Norge. Oversikten tar for seg de vanligste meteorologiske parametrene, deriblant temperatur, nedbør og vind. Alle rekordene er fra offisielle målestasjoner der de fleste eies og drives av Meteorologisk institutt. En del stasjoner driftes av andre aktører (Jernbaneverket, NTNU, Bioforsk etc.) og leverer data til instituttet gjennom samarbeidsavtaler. Listene er ajourført per 05. august 2018.

Det norske værstasjonsnettverket

De første offisielle værstasjonene ble opprettet på slutten av 1860-tallet i forbindelse med oppstarten av Meteorologisk institutt. Siden den gang har stasjonsnettet vokst betraktelig.
Per mai 2009 har met.no tilgang til data fra drøyt 230 værstasjoner på fastlandet. I tillegg kommer snaut 400 nedbørstasjoner (målestasjoner som kun måler nedbør).

Høyeste og laveste temperatur

Høyeste og laveste offisielt registrerte temperaturer i Norge; månedsvis, fylkesvis og på årsbasis i perioden 1990 – d.d..
I vinterhalvåret har Norge de klart høyeste temperaturrekordene i Skandinavia. I januar om lag 5°C høyere enn rekordene i Danmark og Sverige. Dette skyldes i hovedsak det kuperte terrenget i Norge der særlig fønvind bidrar til rask og sterk temperaturstigning. Dette værfenomenet gjør seg særlig gjeldende på indre strøk av Møre og Romsdal med værstasjonene Tafjord, Åndalsnes og Sunndalsøra. Nyttårsaften 1885 ble det målt -51,3°C i Karasjok og på samme tidspunkt var det 6,6°C i Bergen. Dette er største temperaturforskjell registrert på samme tid mellom to steder i Norge. I løpet av 1. januar 1886 var temperaturen ned i -51,4°C i Karasjok mens maksimumstemperaturen i Kristiansand var 9,4°C.

Høyeste og laveste månedsmiddeltemperatur

Høyeste og laveste offisielt registrerte månedsmiddeltemperaturer i Norge; månedsvis og fylkesvis.

Tidligste og seneste dato for tropenatt

Tidligste tropenatt: 12. mai 1981, 20,3 °C i Bergen, Hordaland.
Seneste tropenatt: 24. september 1938, 20,1 °C på Kråkenes fyr, Sogn og Fjordane.

Største snødybde

Alle snømålingene i tabellene er fra met.nos vær- og nedbørstasjoner. Enkelte år har NVE målt snødybder på over 12 meter på Svartisen og Ålfotbreen.

17. mai

Høyeste temperatur: 28,6 °C 17. mai 1960 i Melsomvik, Vestfold
Laveste temperatur: –20,9 °C 17. mai 1909 på Finse, Hordaland

24. desember

Høyeste temperatur: 17,2 °C 24. desember 1942 i Tafjord, Møre og Romsdal
Laveste temperatur: –43,9 °C 24. desember 1919 i Karasjok, Finnmark
Største døgnnedbør: 107,0 mm 24. desember 1933 i Eide, Møre og Romsdal
Upside

Etterspill

I 2010 ble 3 personer dømt for ulovlig unndragelse av skatt fra inntekter ervervet gjennom Upside. Blant disse var en tidligere fotballspiller i Tippeligaen.
Tor Halleråker havnet i medienes fokus igjen i 2017 i forbindelse med at han hadde bistått en norsk forretningsmann til å investere over 40 millioner i brasilianske selskaper. Disse millionene hadde forretningsmannen hentet fra et selskap han var styreleder i uten å tilstrekkelig mandat til dette.
Carrie

Handling

Filmen handler om den spesielle tenåringsjenta Carrie som undertrykkes av sin ekstremt religiøse mor som er overbevist om at alle menn er djevelens sendebud på jord. Hun gjør lite av seg på skolen og mobbes av medelever, men hun klarer å finne trøst i noen spesielle evner hun har. Disse evnene gjør at hun kan bevege gjenstander kun med tankene. Når skolens plageånder overgår seg i nedrighet bruker hun sine psykiske krefter til å ta en grusom hevn.

Økonomi og popularitet

Den ble en stor kinosuksess i USA hvor den innbrakte $33,8 millioner. 
Produksjonskostnadene var på ca $1,8 millioner.

Filmanmelderne

Carrie ble godt mottatt av anmelderne, noe som gjenspeiles at den har fått 93 % på Rotten Tomatoes. Den amerikanske filmkritikeren Leonard Maltin gav den 2,5 av 4 stjerner. Roger Ebert gav den 3,5 av 4 og skrev: «Brian De Palma's "Carrie" is an absolutely spellbinding horror movie, with a shock at the end that's the best thing along those lines since the shark leaped aboard in "Jaws."»

Priser og nominasjoner

Spacek vant en prisen i klassen beste kvinnelige skuespiller ved National Society of Film Critics Awards. Filmen ble også nominert i to kategorier ved Oscar-utdelingen i 1977.

Annet

John Travolta hadde en av sine første filmroller i Carrie.
Internet Explorer for UNIX

Internet Explorer for UNIX er en tidligere nettleser som ble utviklet av Microsoft. Den var en portering av Internet Explorer (IE) for Microsoft Windows til operativsystemene Solaris og HP-UX. Første versjon var IE 4.0 for Unix. Den ble lansert for Solaris den 4. mars 1998 og for HP-UX i 1999. Utviklingen stanset med versjon 5 i 2001 og kundestøtten opphørte i 2002.
Klokkemøll

Utseende

Små (vingespenn gjerne 10 – 15 mm) sommerfugler, brun-gul-grå-mønstrede, med avlange, i spissen avrundede vinger. Hodet er forholdsvis stort og bredt, ofte med lange, oppstående hår i pannen (lang lugg). Labialpalpene er lange og krummet bakover over hodet, det ytterste leddet når gjerne bakenfor hodets bakkant. De innerste leddene er tett kledt med oppstående hår, de to ytterste nakne og tynne. Antennene er trådformede, omtrent 2/3 så lange som forvingene. Disse er avlange og slanke, vanligvis avrundede i spissen med ganske lange hårfrynser ytterst. Spissen kan noen ganger være litt uttrukket. Bakvingene er grå eller bleke, ensfarget, nokså brede med middels lange hårfrynser. Beina er forholdsvis lange med markerte sporer.

Levevis

Larvene utvikler seg i sammenrullede blader holdt sammen med silke, eller i fruktkapsler. Den norske arten, Orophia ferrugella, lever på blåklokke.
Sveriges len

Sveriges len (svensk: Sveriges län) er de regionale forvaltningsområdene i Sverige, og svarer til danske regioner og norske fylker. Statens representanter i hvert len er «länsstyrelsen». Hvert len har et administrasjonssentrum. Sverige er idag inndelt i 21 ulike len. I hvert len finnes et landsting, som i hovedsak har ansvaret for helsetjenestene.

Historie

Birger jarl og Magnus Ladulås etablerte «slottslän» da «ledungen» ble omgjort til en fast skatt. Det fantes også «underholdslen» for medlemmene av kongefamilien, og «pantelen» med lån fra privatpersoner til kronen, samt «tjenstefylker» som var byttet mot militære tjenester. 
En ny lensorganisasjon ble etablert gjennom regjeringsformen i 1634. Den opprinnelige lensinndelingen gjenfinner man i det som kalles landskap.
André Gomes

Landslaget

Han ble tatt ut i Portugals EM-tropp til EM i Frankrike 2016.
Han ble tatt ut i Portugals tropp til FIFA Confederations Cup 2017 i Russland.
Megacoelus

Utseende

Middelsstore, svarte trebukker, dekkvingene med gule tegninger. Antennene er kortere enn kroppen og litt sagtakkede.
Pronotum er tydelig smalere enn dekkvingene og har en litt butt tann midt på sidekanten. Dekkvingene er parallellsidige.

Utbredelse

Gruppen er utbredt i det sørlige og østlige Afrika (sørlige Tanzania, Zimbabwe, Sør-Afrika).
Rosenpelikan

Habitat

Den holder til i sumper og grunne innsjøer. Den bygger reir av en haug med kvister og legger to til tre store, hvite egg i det. Ungene får mat ved å dukke hodene inn i foreldrenes gap og spise halvfordøyet fisk fra dem.  Den lever av fisk og amfibier.

Utbredelse

Rosenpelikan finnes i Afrika, sør i Arabia og på Madagaskar.
Kensuke Tsukuda

Karriere

Kensuke Tsukuda startet sin profesjonelle karriere i Júbilo Iwata i 1996.
Ludvig II av Frankrike

Ludvig II eller Ludvig stammeren (fransk: Louis le Bègue, født 1. november 846, død 10. april 879) var østfrankisk konge fra 855 til 877, konge av Aquitaine fra 867, og senere konge av Vest-Lotharingia og det vestfrankiske rike, fra desember 877 til 879. Han var eldste sønn av Karl den skallede og Ermentrude av Orléans.
Han etterfulgte sin yngre bror i Aquitaine i 866, og sin far i vestfrankerriket i 877, selv om han aldri ble kronet keiser.
Han giftet seg to ganger. Med sin første kone, Ansgarde av Burgund, fikk han sønnene Ludvig (født i 863) og Carloman (født i 866), som begge ble konger av Frankrike, og døtrene Hildegarde (født i 864), og Gisela (865-884), som giftet seg med Robert, greven av Troyes.
Med sin andre kone, Adelaide av Paris, fikk han én datter, Ermentrude (875-914), som ble moren til Cunigunde. Cunigunde ble konen til pfalzgreven Wigeric av Bidgau. De ble arvtagere av Huset Luxembourg. Adelaide fikk også en sønn som ble født etter farens død, Karl den enkle, som, lenge etter sine eldre brødres død, skulle bli konge av Frankrike.
Han ble kronet 8. desember 877 av Hincmar, erkebiskop i Reims, og senere andre gang i september 878 av pave Johannes VIII i Troyes. Paven kan til og med ha tilbudt keiserkronen, men den ble avvist. Ludvig stammeren ble sagt å ha vært fysisk svak og overlevde faren med bare to år. Han hadde relativt liten innflytelse på politikken, og ble beskrevet som «en enkel og vennlig mann som elsket fred, rettferdighet og religion». I 878 gav han grevskapene Barcelona, Gerona og Besalú til Wilfred den hårete. Det siste han gjorde som konge var å marsjere mot vikingene som da herjet Europa. Han ble syk og døde 9. eller 10. april 879, ikke lenge etter at han startet sin siste kampanje. Ved sin død ble riket delt mellom hans to sønner, Carloman og Ludvig.
ReMarkable

reMarkable er et norsk oppstartsselskap som utvikler et E Ink lesebrett som for å lese dokumenter og bøker, tegne og skrive med en følelse som skal etterligne papir. Brettet er rettet mot studenter, akademikere og fagfolk. Utvikling ble startet av studenter i 2013 og en crowdfunding-kampanje startet i slutten av 2016. Det ble åpnet for bestillinger i 2017.
Sjøulvene

Handling

Året er 1943 og den britiske etterretningstjenesten i India har oppdaget at hemmelig informasjon har kommet på avveie og rett i hendene på tyskerne via skipet Erhenfels. Informasjonen blir videreformidlet til tyske ubåter som bruker den til å angripe allierte skip i Det indiske hav. Det tyske spionskipet må stoppes, men befinner seg imidlertid på Goa, som i 1943 tilhører det nøytrale Portugal. Skipet kan derfor ikke angripes av ordinære styrker. Gamle veteraner fra Calcuttas lette kavaleriregiment får derfor i oppdrag å sprenge det tyske fartøyet.

Historisk bakgrunn

Hendelsen som filmen skildrer ble kalt «Operation Boarding Party» av britisk etterretning og ble av politiske årsaker holdt hemmelig til 1978.
Bani Suheila

Bani Suheila (arabisk: بني سهيلا) er en palestinsk by sør på Gazastripen, i governatoratet Khan Yunis. Ifølge det palestinske statistiske sentralbyrå var befolkningen i midten av 2006 på rundt 32 800 innbyggere, hvorav samtlige er muslimer.
Two Cars in Every Garage and Three Eyes on Every Fish

Handling

Bart fanger en treøyet fisk like ved Springfield atomkraftverk. Fisken er trolig vanskapt grunnet all forurensingen Mr. Burns atomkraftverk lager, og alle blir sur på ham. Burns prøver da å bli guvernør for å kunne bestemme hva som var lovlig og ikke. Som et forsøk på å vinne stemmer, spiser Mr. Burns middag med en amerikansk vanlig, kjernefamilie (familien Simpson). Hele familien, unntatt Homer, misliker Burns og til middag serverer de ham en treøyet fisk. De har alle fått en lapp hver med forhåndslagede spørsmål, som alle spør langt fra helhjertet.
Steppedverglerke

Utbredelse

Den forekommer i Afghanistan, Bangladesh, Bhutan, India, Iran, Kasakhstan, Kina, Kirgisistan, Nepal, Pakistan, Tadsjikistan, Turkmenistan og Usbekistan.
Trachelissa

Utseende

Middelsstore, slanke, blanke, rødbrune trebukker. Antennene er kraftige, betydelig lengre enn kroppen, hvert ledd lysere innerst og mørkere i spissen. Pronotum er tønneformet, som oftest med svarte tegninger. Dekkvingene er jevnbrede, gjerne med gulaktige lengdestreker. Beina er middels lange, lårene klubbeformede.

Utbredelse

Slekten er utbredt i den sørlige delen av Sør-Amerika.
Et syttitallsshow

Handlingen

Serien handler om en gruppe på seks ungdommer. De tilbringer det meste av tiden i Eric Formans kjeller i huset hvor også Steven Hyde flytter inn i løpet av sesong 1, siden hans foreldre har forlatt ham og Erics mamma, Kitty Forman, har forbarmet seg over ham. 
De andre ungdommene i serien er Donna Pinciotti, nabojenta og Erics store kjærlighet; Fez, utvekslingsstudenten som prøver å lære seg å passe inn blant amerikanerne; Michael Kelso, som anser seg selv som den klart vakreste i gjengen og benytter enhver anledning til å ytre dette overfor dem; og til slutt Jackie Burkhardt, rikmannsdatteren som (nesten) bare tenker på sitt utseende og penger.
Handlingen strekker seg fra 17. mai 1976 til nyttårsaften 1979.
Clubiona frisia

Utseende

Clubiona frisia er en middelsstor, noe avlang edderkopp. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene er omtrent jevnstore og ordnet i to tverr-rekker.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

De bygger ikke fangstnett, men jakter ute i det fri, vanligvis om natten. De bygger seg et sekk- eller rørformet skjulested av edderkoppsilke under steiner, mellom død vegetasjon eller lignende steder. Hunnene lager et reir av gress og blader, holdt sammen med silkespinn. Her legger den eggene sine.
Energi Norge

Historie

Energi Norges historie går tilbake til stiftelsen av Norske Elektricitetsværkers Forening (NEVF) i 1901. Senere navn inkluderer Norges Energiverkforbund (NEVF) og Energiforsyningens Fellesorganisasjon (EnFO), før EnFO og Energiverkenes Landsforening fusjonerte i 2001 til Energibedriftenes Landsforening (EBL). Denne organisasjonen byttet navn til Energi Norge i 2009.

Organisasjon

Styret i Energi Norge ledes av Eimund Nygaard, konsernsjef i Lyse.
Energi Norge har i tillegg til til arbeidet som interesse- og arbeidsgiverorganisasjon en kommersiell del, Energi Norge AS (tidl. Energiakademiet), som driver med kurs- og konferansevirksomhet for energibransjen. Denne organisasjonen ledes av Kristin Helen Lind.
Tragocephalini

Utseende

Små til middelsstore trebukker, oftest svarte, ofte med gule tegninger.
Mange av artene er ganske fargerike.

Levevis

Som de fleste andre trebukker borer larvene i ved.

Utbredelse

Gruppen er utbredt i Afrika, inkludert Madagaskar og det sørlige Arabia.